Der er dømt nostalgi for Porsche-entusiaster, når 129 gamle Porscher af modellen 356 ruller ind i Aalborg fra den 1-3. maj. Bilerne kommer til byen som led i det 33. internationale Porsche 356 træf. Begivenheden bliver afholdt af Porsche Classic Club Danmark i samarbejde med Aalborg Events. Bilerne er mellem 40 og 60 år gamle, og der er deltagere fra både Europa, Japan og USA.

Referat:
Den 1. maj indtager 129 gamle Porscher Aalborg midtby til et stort Porschetræf.